CELEX: 32014D0029(01)
Language: et
Date: 2014-07-02 00:00:00
Title: 2014/477/EL: Euroopa Keskpanga otsus, 2. juuli 2014 , komisjoni rakendusmääruse (EL) nr 680/2014 alusel järelevalve alla kuuluvate üksuste poolt riiklikele pädevatele asutustele esitatud andmete edastamise kohta Euroopa Keskpangale (EKP/2014/29)

19.7.2014   
            
            
               ET
            
            
               Euroopa Liidu Teataja
            
            
               L 214/34
            
         EUROOPA KESKPANGA OTSUS,
   2. juuli 2014,
   komisjoni rakendusmääruse (EL) nr 680/2014 alusel järelevalve alla kuuluvate üksuste poolt riiklikele pädevatele asutustele esitatud andmete edastamise kohta Euroopa Keskpangale
   
      (EKP/2014/29)
   
   
      (2014/477/EL)
   
   EUROOPA KESKPANGA NÕUKOGU,
   võttes arvesse nõukogu 15. oktoobri 2013. aasta määrust (EL) nr 1024/2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga, (1) eelkõige selle artikli 6 lõiget 2,
   võttes arvesse Euroopa Keskpanga 16. aprilli 2014. aasta määrust (EL) nr 468/2014, millega kehtestatakse raamistik Euroopa Keskpanga ja riiklike pädevate asutuste vaheliseks ning riiklike määratud asutustega tehtavaks koostööks ühtse järelevalvemehhanismi raames (ühtse järelevalvemehhanismi raammäärus) (EKP/2014/17), (2) eelkõige selle artiklit 21 ja artikli 140 lõiget 4,
   võttes arvesse järelevalvenõukogu ettepanekut,
   ning arvestades järgmist:
   
               (1)
            
            
               Krediidiasutuste suhtes kehtivad nõuded esitada korrapäraselt aruandeid vastavalt Euroopa Parlamendi ja nõukogu määrusele (EL) nr 575/2013 (3) ja komisjoni rakendusmäärusele (EL) nr 680/2014 (4).
            
         
               (2)
            
            
               Määruse (EL) nr 1024/2013 artikli 6 raamistikus on Euroopa Keskpangal (EKP) ainupädevus täita usaldatavusnõuete täitmise järelevalve eesmärgil nimetatud määruse artiklis 4 sätestatud ülesandeid. EKP tagab nende ülesannete täitmisel vastavuse liidu õigusaktidega, mis kehtestavad krediidiasutuste usaldatavusnõuded seoses aruandlusega.
            
         
               (3)
            
            
               Vastavalt määruse (EL) nr 1024/2013 artikli 6 lõikele 2 ja ühtse järelevalvemehhanismi raammääruse artiklile 21 kehtib nii EKP-le kui ka riiklikele pädevatele asutustele kohustus vahetada teavet. Ilma et see piiraks EKP õigust saada krediidiasutuste poolt esitatud teavet otse või omada sellele teabele jooksvat juurdepääsu, edastavad riiklikud pädevad asutused EKP-le eraldi kogu teabe, mis on vajalik EKP-le määrusega (EL) nr 1024/2013 pandud ülesannete täitmiseks.
            
         
               (4)
            
            
               Vastavalt ühtse järelevalvemehhanismi määruse artikli 140 lõikele 3 on järelevalve alla kuuluvad üksused kohustatud esitama oma asjaomasele riiklikule pädevale asutusele asjakohase liidu õigusega kooskõlas korrapäraselt esitatava teabe. Kui ei ole sõnaselgelt sätestatud teisiti, esitatakse kogu järelevalve alla kuuluvate üksuste poolt esitatav teave riiklikele pädevatele asutustele. Need asutused teostavad andmete esmase kontrolli ja teevad asjaomase teabe kättesaadavaks EKP-le.
            
         
               (5)
            
            
               Et EKP saaks täita oma ülesandeid seoses järelevalveks nõutava aruandlusega, on vaja täpsustada seda, kuidas riiklikud pädevad asutused edastavad EKP-le teavet, mida nad saavad järelevalve alla kuuluvatelt üksustelt. Eelkõige tuleb täpsustada sellise teabeedastuse vormi, sagedust ja tähtaegu ning samuti selle kvaliteedikontrolli üksikasju, mille riiklikud pädevad asutused peavad tegema enne EKP-le teabe edastamist.
            
         
               (6)
            
            
               Määruse (EL) nr 1024/2013 artikli 27 kohaselt kohaldatakse järelevalvenõukogu liikmete ning järelevalveülesandeid täitvate EKP töötajate ja osalevate liikmesriikide lähetatud töötajate suhtes Euroopa Keskpankade Süsteemi ja EKP põhikirja artiklis 37 ja asjakohastes liidu õigusaktides sätestatud ametisaladuse hoidmise nõudeid. Sealhulgas kohaldatakse EKP ja riiklike pädevate asutuste suhtes Euroopa Parlamendi ja nõukogu direktiivis 2013/36/EL (5) sätestatud teabevahetuse ja ametisaladuse hoidmise sätteid,
            
         ON VÕTNUD VASTU KÄESOLEVA OTSUSE:
   Artikkel 1
   Kohaldamisala
   Käesolev otsus kehtestab vastavalt ühtse järelevalvemehhanismi raammääruse artiklile 21 korra, mis käsitleb järelevalve alla kuuluvate üksuste poolt riiklikele pädevatele asutustele esitatud andmete edastamist EKP-le rakendusmääruse (EL) nr 680/2014 alusel.
   Artikkel 2
   Mõisted
   Käesolevas otsuses kasutatakse ühtse järelevalvemehhanismi raammääruse mõisteid.
   Artikkel 3
   Andmete edastamise kuupäevad
   Riiklikud pädevad asutused edastavad EKP-le artiklis 1 nimetatud ning neile aruannetes järelevalve alla kuuluvate gruppide ja üksuse poolt esitatud andmed järgmistel andmete edastamise kuupäevadel:
   
               1)
            
            
               rakendusmääruses (EL) nr 680/2014 osutatud aruannete esitamise kuupäevadele järgneval kümnendal tööpäeval hiljemalt kell 12.00 Kesk-Euroopa (6) aja järgi 6 järgmiste üksuste kohta:
               
                           a)
                        
                        
                           olulised järelevalve alla kuuluvad grupid kõrgeimal konsolideerimise tasandil liikmesriigis;
                        
                     
                           b)
                        
                        
                           olulised järelevalve alla kuuluvad üksused, mis ei kuulu järelevalve alla kuuluvasse gruppi;
                        
                     
                           c)
                        
                        
                           järelevalve alla kuuluvad grupid allkonsolideeritud tasandil ja järelevalve alla kuuluvasse gruppi kuuluvad järelevalve alla kuuluvad üksused, kui nad liigitatakse oma liikmesriigis oluliseks vastavalt kolme kõige olulisema krediidiasutuse kriteeriumile;
                        
                     
                           d)
                        
                        
                           muud järelevalve alla kuuluvad grupid ja järelevalve alla kuuluvad üksused, mis on kantud Euroopa Pangandusjärelevalve otsuse EBA/DC/090 (7) artikli 3 alusel nende asutuste nimekirja, kes esitavad aruandeid Euroopa Pangandusjärelevalvele;
                        
                     
         
               2)
            
            
               rakendusmääruses (EL) nr 680/2014 osutatud aruannete esitamise kuupäevale järgneva 25. tööpäeva tööaja lõpuks järgmiste üksuste kohta:
               
                           a)
                        
                        
                           olulised järelevalve alla kuuluvad grupid allkonsolideeritud tasandil, kui need andmed ei ole veel esitatud vastavalt lõikele 1;
                        
                     
                           b)
                        
                        
                           järelevalve alla kuuluvasse gruppi kuuluvad olulised järelevalve alla kuuluvad üksused, kui need andmed ei ole veel esitatud vastavalt lõikele 1;
                        
                     
         
               3)
            
            
               rakendusmääruses (EL) nr 680/2014 osutatud aruannete esitamise kuupäevale järgneva 25. tööpäeva tööaja lõpuks järgmiste üksuste kohta:
               
                           a)
                        
                        
                           vähem olulised järelevalve alla kuuluvad grupid kõrgeimal konsolideerimise tasandil liikmesriigis, kui need andmed ei ole veel esitatud vastavalt lõikele 1;
                        
                     
                           b)
                        
                        
                           vähem olulised järelevalve alla kuuluvad üksused, mis ei kuulu järelevalve alla kuuluvasse gruppi, kui need andmed ei ole veel esitatud vastavalt lõikele 1;
                        
                     
         
               4)
            
            
               rakendusmääruses (EL) nr 680/2014 osutatud aruannete esitamise kuupäevale järgneva 35. tööpäeva tööaja lõpuks järgmiste üksuste kohta:
               
                           a)
                        
                        
                           vähem olulised järelevalve alla kuuluvad grupid allkonsolideeritud tasandil, kui need andmed ei ole veel esitatud vastavalt lõikele 1;
                        
                     
                           b)
                        
                        
                           vähem olulised järelevalve alla kuuluvad üksused, mis kuuluvad järelevalve alla kuuluvasse gruppi, kui need andmed ei ole veel esitatud vastavalt lõikele 1.
                        
                     
         Artikkel 4
   Andmete kvaliteedi kontroll
   1.   Riiklikud pädevad asutused jälgivad ja tagavad, et EKP-le kättesaadavaks tehtud andmed on kvaliteetsed ja usaldusväärsed. Riiklikud pädevad asutused kohaldavad rakendusmääruse (EL) nr 680/2014 XV lisas sätestatud EBA poolt välja töötatud ja ajakohastatavaid valideerimiseeskirju ning EKP poolt koostöös riiklike pädevate asutustega välja töötatud täiendavaid andmete kvaliteedi kontrolli meetmeid.
   2.   Lisaks valideerimiseeskirjade ja kvaliteedi kontrollimise meetmete järgimisele esitatakse andmed vastavalt järgmistele täiendavatele täpsuse miinimumnõuetele:
   
               a)
            
            
               riiklikud pädevad asutused esitavad kohalduvatel juhtudel teabe esitatud andmetest ilmnevate arengutendentside kohta ning
            
         
               b)
            
            
               teave peab olema täielik: võimalikest lünkadest tuleb teatada, neid EKP-le selgitada ja need täita põhjendamatu viivituseta.
            
         Artikkel 5
   Kvalitatiivne teave
   1.   Riiklikud pädevad asutused esitavad EKP-le põhjendamatu viivituseta vastavad selgitused, kui andmete kvaliteeti vastavas taksonoomia tabelis ei ole võimalik tagada.
   2.   Lisaks teatavad riiklikud pädevad asutused EKP-le esitatud andmetes tehtavate oluliste täpsustuste põhjused.
   Artikkel 6
   Edastamisformaadi spetsifikatsioon
   1.   Riiklikud pädevad asutused edastavad käesolevas otsuses määratletud andmed vastavalt eXtensible Business Reporting Language'i taksonoomiale, et tagada andmevahetuse ühtne tehniline formaat, võttes arvesse rakendusmäärust (EL) nr 680/2014.
   2.   Järelevalve alla kuuluvad üksused identifitseeritakse andmete edastamisel, kasutades juriidilise isiku (eel)tunnust.
   Artikkel 7
   Aruandluse alguse kuupäevad
   1.   Artikli 3 lõikes 1 nimetatud aruandluse esimesteks aruandekuupäevadeks on otsuse EBA/DC/090 artiklis 8.8.1 määratud kuupäevad.
   2.   Artikli 3 lõigetes 2, 3 ja 4 nimetatud aruandluse esimeseks aruandekuupäevaks on 31. detsember 2014.
   Artikkel 8
   Üleminekusätted
   1.   2014. aasta aruandekuupäeva osas on riiklike pädevate asutuste poolt artikli 3 lõikes 1 nimetatud andmete esitamise kuupäevadeks otsuse EBA/DC/090 artiklis 8.8.2 määratud kuupäevad.
   2.   Perioodi 31. detsembrist 2014 ja kuni 31. detsembrini 2015 aruandekuupäevade osas on riiklike pädevate asutuste poolt artikli 3 lõikes 3 nimetatud andmete esitamise kuupäevadeks järelevalve alla kuuluvate üksuste poolt riiklikele pädevatele asutustele aruannete esitamise kuupäevale järgneva 30. tööpäeva tööaja lõpp.
   3.   Enne 4. novembrit 2014 edastavad riiklikud pädevad asutused EKP-le artiklis 1 nimetatud teabe järgmiste üksuste kohta:
   
               a)
            
            
               järelevalve alla kuuluvad grupid ja järelevalve alla kuuluvad üksused, mis kuuluvad põhjalikule hindamisele vastavalt otsusele EKP/2014/3 (8);
            
         
               b)
            
            
               muud osalevas liikmesriigis asuvad järelevalve alla kuuluvad grupid ja järelevalve alla kuuluvad üksused, kui nad on kantud otsuse EBA/DC/090 artikli 3 alusel nende asutuste nimekirja, kes esitavad aruandeid Euroopa Pangandusjärelevalvele.
            
         Artikkel 9
   Adressaadid
   Käesolev otsus on adresseeritud osalevate liikmesriikide riiklikele pädevatele asutustele.
   
      Frankfurt Maini ääres, 2. juuli 2014
      
         
            EKP president
         
         Mario DRAGHI
      
   
   
      (1)  ELT L 287, 29.10.2013, lk 63.
   
      (2)  ELT L 141, 14.5.2014, lk 1.
   
      (3)  Euroopa Parlamendi ja nõukogu 26. juuni 2013. aasta määrus (EL) nr 575/2013 krediidiasutuste ja investeerimisühingute suhtes kohaldatavate usaldatavusnõuete kohta ja määruse (EL) nr 648/2012 muutmise kohta (ELT L 176, 27.6.2013, lk 1).
   
      (4)  Komisjoni 16. aprilli 2014. aasta rakendusmäärus (EL) nr 680/2014, millega sätestatakse rakenduslikud tehnilised standardid seoses krediidiasutuste ja investeerimisühingute järelevalvelise aruandlusega vastavalt Euroopa Parlamendi ja nõukogu määrusele (EL) nr 575/2013 (ELT L 191, 28.6.2014, lk 1).
   
      (5)  Euroopa Parlamendi ja nõukogu 26. juuni 2013. aasta direktiiv 2013/36/EL, mis käsitleb krediidiasutuste tegevuse alustamise tingimusi ning krediidiasutuste ja investeerimisühingute usaldatavusnõuete täitmise järelevalvet, millega muudetakse direktiivi 2002/87/EÜ ning millega tunnistatakse kehtetuks direktiivid 2006/48/EÜ ja 2006/49/EÜ (ELT L 176, 27.6.2013, lk 338).
   
      (6)  Kesk-Euroopa aeg võtab arvesse üleminekut Kesk-Euroopa suveajale.
   
      (7)  Euroopa Pangandusjärelevalve 24. jaanuari 2014. aasta otsus EBA/DC/090 pädevate asutuste poolt Euroopa Pangandusjärelevalvele aruannete esitamise kohta. Saadaval Euroopa Pangandusjärelevalve veebilehel www.eba.europa.eu.
   
      (8)  Euroopa Keskpanga 4. veebruari 2014. aasta otsus EKP/2014/3, millega määratakse kindlaks põhjalikule hindamisele kuuluvad krediidiasutused (ELT L 69, 8.3.2014, lk 107).